92. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 399 της 7/16 Δεκ. 1998 (ΦΕΚ Α΄ 277) Χαρακτηρισμός μαρτυρικών πόλεων και μαρτυρικών χωριών. ΄Εχοντας υπόψη: 1.Τις διατάξεις του άρθρ. 18 παρ. 5  του Νόμ. 2503/1997 (Α΄107). 2.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά όργανα» (Α΄137), που προστέθηκε με το άρθρ. 27 του Νόμ. 2081/1992 (Α΄154) και αντικαταστάθηκε με την παρ. 2α του άρθρ. 1 του Νόμ. 2469/1997 (Α΄38). 3. Το γεγονός ότι από τις διατάξεις του παρόντος δ/τος δεν προκαλείται δαπάνη σε βάρος του κρατικού προϋπολογισμού. 4. Την από 28.7.1998 αιτιολογημένη πρόταση της Επιτροπής που συστάθηκε στο Υπουργείο Εσωτερικών, Δημόσιας Δ/κησης και αποκέντρωσης σύμφωνα με τις διατάξεις του άρθρ. 18 παρ. 5 του Νόμ. 2503/1997, για το χαρακτηρισμό των πόλεων και χωριών εκείνων  που έχουν υποστεί  μεγάλες καταστροφές σε ανθρώπινες ζωές  και σε υλικές ζημιέςκατά την αντίσταση εναντίον των δυνάμεων κατοχής 1941-1944, ως μαρτυρικών πόλεων και μαρτυρικών χωριών. 5. Την αριθ. 515/1998 γνωμοδότηση του συμβουλίου της Επικρατείας. 6. Την αριθ. 38271/12.11.1998 απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Ανάθεση αρμοδιοτήτων του Υπουργού Εσωτερικής, Δημόσιας Διοίκησης και  Αποκέντρωσης στον Υφυπουργό Εσωτερικών, Δημόσιας Διοίκησης και Αποκέντρωσης Γεώργιο Φλωρίδη» (Β΄1178), με πρόταση του Υφυπουργού Εσωτερικών,  Δημόσιας Διοίκησης και Αποκέντρωσης, αποφασίζουμε: (Μετά τη σελ. 52,5082)  Σελ. 52,5083 Τεύχος 1420 Σελ. 103 Δημοτικός και Κοινοτικός Κώδικας 3.Α.α.92 Άρθρο μόνο.- Οι δήμοι Διστόμου Νομού Βοιωτίας, Δοξάτου  και Δράμας Νομού Δράμας, κλεισούρας Νομού Καστοριάς, νέας Αγχιάλου Νομού Μαγνησίας, Ανωγείων Νομού Ρεθύμνης, Υπάτης νομού Φθιώτιδας και Κανδάνου Νομού Χανίων, χαρακτηρίζονται μαρτυρικές πόλεις. Οι κοινότητες Κομμένου Νομού Άρτας, Ρογών Νομού Αχαίας, Χορτιάτη Νομού Θεσσαλονίκης, Λιγκάδων και Μουσιωπίτσας Νομού Ιωαννίνων, Αργινίων Νομού Κεφαλληνίας, Μεσοβούνου και Πύργων νομού Κοζάνης, Δομένικου και Τσαριτσάνης Νομού Λάρισας, Γδοχίων, Μουρνιών και Μύρτου Νομού Λασιθίου, Άνω Μέρους, Γεροκαρίου, Βρυσών Αμαρίου και Κρύας Βρύσης Νομού Ρεθύμνης, Νέων Κερδυλλίων Νομού Σερρών, Δροσοπηγής και Λεχόβου  Νομού Φλωρίνης και Μαλαθύρου Νομού Σανίων, χαρακτηρίζονται μαρτυρικά χωριά. 